EkBass/fiwiki-20250220-pages-articles huggingface dataset:
Hai-vene

Hai-vene on suomalainen retki- ja kilpakäyttöön suunniteltu klassinen purjevene. Veneen suunnitteli Gunnar L. Stenbäck vuonna 1931. == Historiaa == Aikaisemmin suurin osa köliveneistä oli erilaisten mittasääntöjen mukaan yksin kappalein suunniteltuja ja rakennettuja, mikä teki niistä verraten kalliita. Stenbäckin mielestä oli luotava edullinen yksityyppiluokka jota voitiin valmistaa sarjatyönä, vain tällä keinoin purjehdus tulisi myös laajempien kansankerrosten ulottuville. Niinpä Stenbäck suunnitteli veneestä yksinkertaisen rakentaa, materiaaleina käytettiin pääasiassa suomalaista mäntyä ja tammea, köli valettiin raudasta ja se piirrettiin matalaksi jotta se olisi turvallinen karikkoisillakin vesillä. Purjepinta-ala oli pieni joten vene oli merikelpoinen ja purjeet helposti hallittavissa ilman vinssejä. Hai- veneen piirustukset esiteltiin Frisk Bris-lehden numerossa 9/1930 ja omaksi luokakseen se hyväksytiin 1932. Hai-veneen synnyn keskeisenä taustavaikuttajana oli 30-luvulla HSS ja seuran tuolloinen kommodori Eric Nummelin"Hajen" - Christian Illner: Puuvene.net - The Finnish Ford T-Model . Veneestä tuli Suomessa erittäin suosittu ja sitä rakennettiin 1930- ja 40-luvuilla suuria määriä, jopa sota-aikana. Veneitä vietiin myös ulkomaille, lähinnä Ranskaan, Saksaan, Baltian maihin ja jopa Yhdysvaltoihin. Hai-veneiden rakentaminen alkoi hiipua 50-luvun loppupuolella Pohjoismaisen Kansanveneen saavuttaessa suosiota. Hai pysyi kuitenkin Suomen suurimpana köliveneluokkana 60-luvun lopulle asti jolloin H-vene alkoi syrjäyttää vanhoja puuveneluokkia. Uusien Hai-veneiden rakentaminen on silti hiljaksiin jatkunut näihin päiviin asti. Käytetyt veneet ovat nykyään suhteellisen edullisia ja Hai on edelleen aktiivinen kilpaveneluokka jossa vuosittain purjehditaan Suomenmestaruudesta. Hain luokkaliitto perustettiin 1963. Kaiken kaikkiaan Hai-veneitä on Suomessa rekisteröity melkein 300. Kansainvälistä luokkaliittoa ei ole, mutta joka toinen vuosi kilpaillaan maailmancupista suomalaisten, ranskalaisten ja saksalaisten veneiden kesken. ==Requin== Ranskassa Haista (siellä nimellä Requin) tuli suosittu purjeveneluokka ja veneitä on rekisteröity melkein 500. Requinin luokkasäännöt poikkeavat jonkun verran suomalaisesta, purjepinta-alaa on enemmän, masto on alumiinia ja lasikuitu on sallittu runkomateriaalina. ==Hai 2000== Hai 2000 on suomalainen Hai-veneen jatkokehitelmä. Runko on lasikuitua ja perustuu Requiniin. Purjepinta-ala on nostettu 26 neliömetriin. Hai 2000:lla on oma luokkaliitto. On myös mahdollista rikata puinen Hai-vene Hai 2000-luokkasääntöihin. == Lähteet == ==Aiheesta muualla== * Haipurjehtijat, Hai-veneiden luokkaliitto. * Hai 2000 luokkaliitto . * Ranskan luokkaliitto . * Hai-purjehdussivusto . Luokka:Köliveneet
Kalkkunakondori

Kalkkunakondori (Cathartes aura) on kondorilintu. Lennossa kalkkunakondori on helppo tuntea ylöspäin kallistuneista siivistään. == Koko ja ulkonäkö == Kalkkunakondorin pituus on 65–80 cm, mutta siipien kärkiväli on noin 175 cm. Kalkkunakondorin vartalo ja siipien tyviosat ovat ruskeanmustat. Siivenkärjet ja pyrstö ovat tumman hopeanharmaat. Ulkonäöltään kalkkunakondori muistuttaa jokseenkin kalkkunaa. == Esiintyminen == Kalkkunakondoria tavataan Etelä- Kanadassa, Yhdysvalloissa, Meksikossa, Keski-Amerikassa ja Etelä-Amerikassa. Valtaosa Kanadassa ja Yhdysvalloissa elävistä kalkkunakondoreista muuttaa. == Elinympäristö == Kalkkunakondori viihtyy avomailla, metsäseuduilla ja viljelysmailla. == Ravinto == Kalkkunakondorit syövät mätäneviä haaskoja ja jätettä. Kalkkunakondorit kykenevät lentäessään paikantamaan haaskat hyvän hajuaistinsa avulla ja voivat siksi löytää pieniäkin saaliita. == Lähteet == Vuoristot, Eläinten maailma, Valitut Palat === Viitteet === Luokka:Kondorit
Fred Ward

Frederick Joseph "Fred" Ward (30. joulukuuta 1942 San Diego, Kalifornia – 8. toukokuuta 2022) oli yhdysvaltalainen näyttelijä. Hän esiintyi muiden muassa elokuvissa Pako Alcatrazista (1979), Raivoisa ajojahti (1981), Väristyksiä (1990), Henry ja June (1990), Viimeiseen pisaraan (2002) ja Exit Speed (2008). Osittain cherokeetaustainen Ward syntyi San Diegossa, Kaliforniassa. Hän opiskeli näyttelemistä Yhdysvalloissa ja Italiassa. Ward voitti vuonna 1994 jaetun Golden Globen elokuvasta Short Cuts – oikopolkuja (1993). == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1942 syntyneet Luokka:Vuonna 2022 kuolleet
Alfonso López Trujillo

Alfonso López Trujillo (8. marraskuuta 1935 – 19. huhtikuuta 2008) oli yksi roomalaiskatolisen kirkon kardinaaleista vuodesta 1983. López Trujillo oli kansallisuudeltaan kolumbialainen. Hän opiskeli kotimaansa ohella Roomassa ja sai pappisvihkimyksensä 13. marraskuuta 1960. Hän toimi Latinalaisen Amerikan piispainkonferenssin pääsihteerinä vuosina 1972–1984. Hän oli Medellínin arkkipiispana vuosina 1979–1991. López Trujillo oli Paavillisen perheneuvoston johdossa vuodesta 1990 ja osallistui vuoden 2005 konklaaviin 69-vuotiaana. Hän kuoli diabetekseen Roomassa 72-vuotiaana. == Aiheesta muualla == * Catholic- Hierarchy.org: Alfonso Cardinal López Trujillo Luokka:Kolumbialaiset kardinaalit Luokka:Vuonna 1935 syntyneet Luokka:Vuonna 2008 kuolleet
Milt Plum

Milton Ross "Milt" Plum (s. 20. tammikuuta 1935) on entinen yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän vaikutti NFL-tasolla vuosina 1957–1969. New Jerseyn Westvillessä syntynyt Plum opiskeli Woodbury High Schoolissa ja Pennsylvanian osavaltionyliopistossa. Hänen ammattilaisseuransa olivat Cleveland Browns, Detroit Lions, Los Angeles Rams ja New York Giants. Plum osallistui kahteen Pro Bowl -tähdistöotteluun. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1935 syntyneet Luokka:Elävät henkilöt
Minasgeraisinnapsija

Minasgeraisinnapsija (Phylloscartes roquettei) on erittäin uhanalainen Minas Geraisin osavaltiossa Brasiliassa elävä varpuslintu. Kooltaan minasgeraisinnapsija on noin 11,5 cm. Lajin vatsa ja rinta ovat väriltään vihertävän keltaiset. Selkä ja pää ovat tummanvihreät. Linnun siivet ovat mustat ja niissä on keltaisia raitoja. Pyrstö on pitkä ja sen asento on suvulle tyypillisen pysty. Minasgeraisinnapsijan laulu on nopea ja rullaava prrr it tit-tit-tit. Lajin kutsuääni on terävä piip. Minasgeraisinnapsijan elinympäristöä ovat kuivat metsät. Ravintonaan laji käyttää hyönteisiä. Lajin kannan kooksi arvioidaan 50–250 yksilöä. Suurin uhka lajille ovat metsien hakkuut, erityisesti Astronium urundeuva -puun hakkuiden vuoksi. Lisäksi metsää tuhoutuu kaivostoiminnan seurauksena. == Lähteet == Luokka:Napsijat Luokka:Uhanalaiset linnut
Margaret Cooper

Margaret Joyce Cooper (myöhemmin Badcock) (18. huhtikuuta 1909, Sri Lanka – 22. heinäkuuta 2002, Iso-Britannia) oli brittiläinen uimari ja olympiamitalisti. Hän saavutti yhteensä neljä olympiamitalia: Amsterdamissa 1928 hopeaa 4 × 100 m vapaauintiviestissä sekä pronssia 100 metrin vapauinnissa ja 100 metrin selkäuinnissa ja Los Angelesissa 1932 pronssia 4 × 100 m vapaauintiviestissä. Cooper meni naimisiin brittiläisen soutajan John Badcockin kanssa. == Lähteet == Luokka:Brittiläiset olympiamitalistit Luokka:Brittiläiset uimarit Luokka:Vuonna 1909 syntyneet Luokka:Vuonna 2002 kuolleet
Daddy Giljoteen

Daddy Giljoteen oli helsinkiläinen rock-trio, joka itse kuvasi musiikkityyliään termillä "action blues". Yhtyeeseen kuuluivat perustajajäsenet kitaristi-laulaja Taylor (Jari Rättyä) ja basisti PdJ (Pekka Kaipainen) sekä vuonna 2007 yhtyeeseen liittynyt rumpali Jan (Jan Pethman), joka on aikaisemmin soittanut muun muassa Ultra Brassa ja Maija Vilkkumaan yhtyeessä. Yhtyeen ensimmäinen albumi Once They Called Me A Prodigy ilmestyi helmikuussa 2007 ja se julkaistiin Suomen lisäksi myös Itävallassa, Saksassa ja Sveitsissä. Toinen albumi Holy Mail Express ilmestyi lokakuussa 2008. Daddy Giljoteen tiedotti toimintansa loppumisesta syyskuussa 2009.Daddy Giljoteen lopetti toimintansa Blues-Finland.com 4.9.2009 == Lähteet == ==Aiheesta muualla== * Luokka:Bluesrock-yhtyeet Luokka:Suomalaiset rockyhtyeet Luokka:Suomalaiset bluesyhtyeet
Youri Mulder

Youri Mulder (s. 23. maaliskuuta 1969) on alankomaalainen jalkapallovalmentaja, kommentaattori ja entinen hyökkääjä. ==Ura pelaajana== Mulder pelasi juniorina SDO Bussumissa ja AFC Ajaxissa. Ammattilaisena hän aloitti uransa FC Twentessä 1990. Kolmen kauden jälkeen Mulder jätti enschedeläisseuran ja siirtyi Saksan Bundesliigassa pelanneeseen FC Schalkeen. Schalkessa Mulder pelasi kaikkiaan yhdeksän kauden ajan. Hän oli voittamassa gelsenkircheniläisseuralle UEFA Cupia 1997, kun finaalissa kaatui FC Internazionale Milano. Lisäksi Mulder voitti Kuninkaansinissä kaksi Saksan cupin mestaruutta. Hän lopetti uransa kauden 2001–02 jälkeen 33-vuotiaana. Alankomaiden maajoukkueessa Mulder pelasi 9 maaottelua ja teki niissä kolme osumaa. Hän debytoi marraskuussa 1994 Tšekkiä vastaan. Usein polvivaivoista kärsinyt Mulder oli mukana Alankomaiden joukkueessa EM-kisoissa 1996. Hän lopetti maajoukkueuransa ystävyysotteluun Marokkoa vastaan huhtikuussa 1999. ===Meriitit pelaajana=== * UEFA Cup: 1997 * Saksan Cup (2) 2001, 2002 * EM- kilpailut **Puolivälierät: 1996 ==Peliuran jälkeen== Peliuransa jälkeen Mulder on työskennellyt kommentaattorina hollantilaisella tv-kanavalla. Hän on myös toiminut kommentaattorina FIFA 07 -pelin hollanninkielisessä versiossa. Kaudella 2007–08 Mulder suoritti valmentajantutkinnon ja toimi FC Twenten hyökkääjävalmentajana. Huhtikuussa 2008 hän siirtyi FC Schalken organisaatioon Michael Büskensin aisapariksi. Kaksikko luotsaa Schalkea Bundesliigakauden loppuun Mirko Slomkan potkujen jälkeen. Mulder jatkaa uraansa kesällä 2008 uuden Schalke-luotsin Fred Ruttenin apulaisvalmentajana. Hän joutui jättämään tehtävänsä kauden 2008/09 jälkeen Felix Magathin tultua seuran päävalmentajaksi. Luokka:Alankomaalaiset jalkapallovalmentajat Luokka:Alankomaalaiset jalkapalloilijat Luokka:Vuonna 1969 syntyneet Luokka:Elävät henkilöt
Anton Ulrik Rönnholm

Anton Ulrik Rönnholm (8. lokakuuta 1787 Hamina – 6. kesäkuuta 1862 Parikkala) oli suomalainen teologian tohtori ja lääninrovasti. ==Ura ja elämä== Rönnholmin vanhemmat olivat Haminan pormestari Karl Fredrik Rönnholm (1740–1816) ja Kristina Bruun. Ylioppilaaksi tulonsa jälkeen hän opiskeli teologiaa Tartossa vuosina 1805–1807. Pappisvihkimyksen hän sai Haminan hiippakunnassa 15. tammikuuta 1810. Teologian tohtoriksi hänet nimitettiin Helsingissä vuonna 1856. Rönnholm toimi vt. lääninrovastina vuodesta 1839 ja vakinaisena vuodesta 1851. Lisäksi hän toimi opetusalalla Haminan ja Savonlinnan piirikoulujen opettajana sekä Viipurin lukion yliopettajana. Haminassa hän työskenteli myös arkkidiakonin apulaisena. Rönnholm avioitui Anna Henrika Weckrothin kanssa 1821. Liitto päättyi Rönnholmin kuolemaan. Pariskunnalla oli kaksi poikaa, koulutoimen ylihallituksen ylitirehtöörin apulainen FM Anton Rönnholm ja Joroisten kirkkoherra Karl Filip Rönnholm sekä kolme tytärtä, Antoinette, Constance ja Elisabeth Rönnholm, joka jäi aikakirjoihin Suomen ensimmäisenä postineitinä ja koko virkamieskunnan murroksen eräänä aloittajana. Anton Ulrik Rönnholmin vanhempi veli oli lääkintötarkastaja Erik Johan Rönnholm. ==Lähteet== * Luokka:Suomen evankelis- luterilaisen kirkon papit Luokka:Suomalaiset opettajat Luokka:Vuonna 1787 syntyneet Luokka:Vuonna 1862 kuolleet
Onni E. Helkiö

Onni Elias Helkiö (sukunimi vuoteen 1896 Hellman; 20. helmikuuta 1874 Rauman maalaiskunta - 19\. helmikuuta 1961 Helsinki) oli suomalainen lehtori, säveltäjä ja runoilija.Ylioppilasmatrikkeli 1853–1899 : Onni Eljas Hellman (Helkiö) Helkiön vanhemmat olivat maanviljelijä Kustaa Hellman ja Anna Eleonoora Sunelius. Hän pääsi ylioppilaaksi Turun suomalaisesta klassillisesta lyseosta 1895 ja hän suoritti filosofian kandidaatin tutkinnon Helsingin yliopistossa 1901 ja tuli filosofian maisteriksi 1913. Helkiö oli ensin Uusimaa-lehden toimittajana Porvoossa ja sen jälkeen suomen- ja ruotsinkielen opettajana Kuopion ja Kokkolan suomalaisissa yhteiskouluissa. Hän oli välillä pariin otteeseen liikealalla sekä opettajana Terijoen suomalaisessa yhteiskoulussa. Vuodesta 1924 Helkiö oli suomenkielen ylimääräisenä nuorempana lehtorina Jyväskylän yhteislyseossa ja vuodesta 1928 lähtien hän oli siellä suomenkielen vanhempana lehtorina. Päivästä päivään. 60 v. täyttää..., Helsingin Sanomat, 20.02.1934, nro 49, s. 6, Kansalliskirjaston digitaaliset aineistot Heikiö pyrki luomaan suomalaisen runousopin jonka perusteita hän hahmotteli 1909 ilmestyneessä kirjassaan Uuden runomittaopin alkeita. Hänen oma runokokoelmansa Runojalkoja sisälsi futurismiin viittaavia piirteitä. Helkiö oli naimisissa vuodesta 1912 opettaja Hilja Amanda Hätisen kanssa. == Teoksia == * Uuden runomittaopin alkeita. WSOY 1909 * Runojalkoja. Otava 1919 * Raumlaist Knekku, tott ja jekku, osa 1: Rauman kiälest ja sem piälest, muistelmia. Gummerus 1939 * Raumlaist Knekku, tott ja jekku, osa 2: Lapsuude ajalt, nii, ja se rajalt, muistelmia. Omakustanne, Helsinki 1959 * Raumlaist Knekku, tott ja jekku, muistelmia, toimittaneet Kalevi Piha ja Jorma Helkiö. Omakustanne, Turku 1990 == Kirjallisuutta == * Juri Nummelin: Unohdetut kirjailijat. BTJ Kustannus 2007 ISBN 978-951-692-646-2 == Lähteet == * * == Viitteet == Luokka:Suomalaiset opettajat Luokka:Suomalaiset runoilijat Luokka:Vuonna 1874 syntyneet Luokka:Vuonna 1961 kuolleet
Veneily

Veneily on veneen harrastuskäyttöä tyypillisesti vapaa-aikana virkistykseen, liikkumiseen tai osana toista harrastusta. Esimerkiksi kalastuksessa tai sukelluksessa veneily on tärkeä toista harrastusta tukeva osa-alue, purjehdus ja veneily taas tarkoittavat lähes samaa. Veneilyä harrastetaan purjeveneillä, soutuveneillä ja moottoriveneillä. Veneiden määrä on Suomessa arviolta 737 000 kappaletta.Veneilyn määrä ja taloudelliset vaikutukset Suomessa, Merenkulkulaitoksen julkaisuja 5/2005 Veneily on Suomessa jokamiehenoikeus. __NOTOC__ == Katso myös == * Purjehdus * Suomen Veneilyliitto * Kalastus ==Lähteet== == Kirjallisuutta == * Perälä, Osmo & Perälä, Rae: Pienveneet ja veneily. Helsinki. Alfamer, 2004. ISBN 952-5089-98-3 * Perälä, Osmo & Perälä, Rae: Pienet perämoottorit: käyttö, huolto ja korjaukset. Helsinki. Alfamer, 2003. ISBN 952-5089-90-8 (sid.) * * Veneenkuljettaja. Helsinki: Suomen veneilyliitto, 2006. ISBN 952-9610-19-X. * Vesiliikenteen säädökset (toim. Linhala, Jari). Helsinki: Edita, 2007. ISBN 978-951-37-4841-8. * == Aiheesta muualla == * Veneilysivu * Helsingin kaupunginkirjaston tietopaketti veneilystä * Merenkulkulaitoksen Veneilyn jokamiesluokka –sivusto *
Elisabet Laurila

Elisabet ”Liisa” Laurila (12. kesäkuuta 1913 Tuulos – 23. maaliskuuta 2004)Elisabet Laurila-Schreterin rahasto Suomen kulttuurirahasto. Viitattu 18.7.2018. oli suomalainen runoilija. Elisabet Laurila oli tuuloslaisen maanviljelijäperheen tytär ja kävi koulunsa Hämeenlinnassa. Hän opiskeli Helsingin Yhteiskunnallisessa korkeakoulussa ja toimi harjoittelijana Kotimaa- ja Ajan Suunta -lehdissä. Hyvät arviot saanut esikoisjulkaisu, proosateos Johanna (1944), kertoo perheen tragedioista lapsen näkökulmasta. Neljäs julkaistu teos, runokokoelma Aurinko laskee vuorille (1948), toi Laurilalle taiteen valtionpalkinnon. Elisabet Laurila ei työssään noudattanut runouden valtavirtauksia, vaan sanoi pyrkivänsä olemaan alkuperäinen ja aito. Hän julkaisi uransa aikana viisi proosateosta ja viisi runokokoelmaa, viimeisen vuonna 1978. Laurila toimi mainostoimisto Erva-Latvalan tekstisuunnittelijana 1944–1946, mistä hän siirtyi mainostoimisto SEKiin ennen kuin jäi vapaaksi taiteilijaksi. Hän asui noin 25 vuotta Pariisissa puolalaissyntyisen taidemaalari Zygmunt Schreterin (1896–1977) avopuolisona, talvet vuosina 1950–1961 ja ympärivuotisesti 1961–1977. Schreterin kuoltua Laurila palasi vuonna 1978 Suomeen ja asettui loppuiäkseen synnyinseudulleen Tuuloksen Juttilaan. Laurilan lahjoituksella perustettiin Suomen kulttuurirahaston Hämeen rahaston yhteyteen Elisabet Laurila-Schreterin rahasto, jonka tehtävänä on edistää kantahämäläistä kirjallisuutta ja impressionistista kuvataidetta. == Teoksia == * Nuoret runoilijat 1943. WSOY 1943. Sisältää runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala. * Johanna. Tammi 1944 * Aurinkoniitty : runoja. Tammi 1945 * Hilliton sydän : romaani. Mantere, Helsinki 1946 * Aurinko laskee vuorille : runoja, kuvittanut Tapio Tapiovaara. Otava 1948 * Kesäyö : kolme novellia. Pellervo, Helsinki 1955 * Pikku Kristiina. Kuva ja sana, Helsinki 1960 * Elisabetin runoja, esipuhe Jean Rousselot. Omakustanne, Pariisi 1972 * Unohtumaton kuukausi. Omakustanne, Pariisi 1975 * Kootut runot. Karisto 1978 == Kirjallisuutta == * Juri Nummelin: Unohdetut kirjailijat 2. BTJ Kustannus 2007. ISBN 978-951-692-685-1. * Sinikka Häppölä: Elisabet Laurila - unohdettu unohtumaton. Mediapinta 2008. ISBN 978-952-498-029-6. == Lähteet == * Suomen kirjailijat -tietokanta ===Viitteet=== == Aiheesta muualla == * Suomen kuvittajat -blogi: Rut Brykin kansikuva Elisabet Laurilan esikoisteokseen Johanna Luokka:Suomalaiset runoilijat Luokka:Vuonna 1913 syntyneet Luokka:Vuonna 2004 kuolleet
Jouni Laaksonen

Jouni Laaksonen (s. 29. syyskuuta 1970 Helsinki) on suomalainen tietokirjailija, diplomi-insinööri ja eräopas. Kaikki Laaksosen kirjoittamat tai toimittamat kirjat liittyvät retkeilyyn. Hän on kirjoittanut myös artikkeleita eri lehtiin ja tehnyt autiotuvat on-line -sivuston, jossa on tietoa Pohjois-Suomen autiotuvista.https://web.archive.org/web/20161030080754/http://jouninkirjamyymala.nettihotelli.info/jouni/ Laaksonen on Suomen tuotteliain vaellusaiheisten tietokirjojen tekijä. Hänen kirjansa Retkeilijän kansallispuistot julkaistiin 2011 ja sen jälkeen kirjasta on otettu 12 täydennettyä painosta. Hänen yhdessä Joel Aholan kanssa kirjoittamansa Suomen autiotuvat esittelee 523 autiotupaa, joista useimmissa Laaksonen on itse vieraillut. Kirja listaa retkeilypaikkojen, kuten kansallispuistojen, autiotuvat ja niiden lisäksi kuntien ja yksityisten tahojen omistamat kämpät. Laaksonen on koulutukseltaan rakennusinsinööri ja hän työskenteli ennen kirjailijanuraansa VTT:llä Espoossa. Hän on myös eräopas ja vapaa toimittaja. Laaksonen kirjoittaa Latu&Polku-lehteen.; Laaksosen teokset on palkittu kahdesti. Vuonna 2016 hän sai Suomen tietokirjailijat ry:n tietokirjapalkinnon ja vuonna 2017 Kainuun kirjailijat ry:n Kainuun kirjallisuuspalkinnon. ==Teokset== ===Kirjat=== * Autiotuvat - Pohjois-Suomen tuvat ja tarinat (Seppo J. Partasen kanssa, Edita, 2002) * Kainuun luontokohdeopas - Natural Attractions in Kainuu (Edita, 2005) * Vaeltajan opas (Edita, 2008) * Erämaat - pohjoisen Lapin vaelluskohteet (Edita, 2010) * Retkeilijän kansallispuistot (Otava, 2011) * Luontoelämysten Suomi – retkeilijän nähtävyydet (Otavamedia, 2011) * Retkeilijän autiotuvat – tiedot, taustat, tunnelmat (Joel Aholan kanssa, Karttakeskus, 2012) * Retkeilijän opas (Otava, 2013) * Lapsiperheen retkeilyopas (Karttakeskus, 2014) * Karhunkierros retkeilyopas (Karttakeskus, 2016) * Hanki hohtava alla – Umpihankihiihtäjän kirja (Art House, 2017) * Suomen autiotuvat – kämpät ja kammit saaristosta tuntureille (Joel Aholan kanssa, Karttakeskus, 2018) * Hiking in Finland – Day Trips and Backpacking Expeditions (Karttakeskus, 2019) * Kiilopää – Retkeilyopas & tunturikartta (Calazo Förlag, 2020) * Pohjois-Suomen vaellusreitit (Minerva, 2020) * Retkeilijän kansallispuistot (Otava, 2021) * Talviretkeilijän opas. (SKS Kirjat, 2022) * Vaeltajan erämaat (Karttakeskus, 2023) ===Toimitustyöt=== * Suomen retkeilyopas, 4. ja 5. uudistettu painos (Juhani Nurmen kanssa, Edita ja Metsähallitus, 2005 ja 2007) ==Lähteet== == Aiheesta muualla == * Jouni Laaksosen ansioluettelo * Autiotuvat on-line Luokka:Suomalaiset tietokirjailijat Luokka:Suomalaiset insinöörit Luokka:Vuonna 1970 syntyneet Luokka:Elävät henkilöt
Työtapaturma

Työtapaturma määritellään henkilölle vamman tai sairauden aiheuttavaksi tapaturmaksi, joka tapahtuu työssä tai työstä johtuvissa olosuhteissa. Työtapaturmat jaotellaan Suomen laissa työpaikka- ja työmatkatapaturmiin. Työmatkatapaturmat käsittävät vain työajan ulkopuoliset matkat kodin ja työpaikan välillä, kun taas työajalla tapahtuvat liikenneonnettomuudet luokitellaan työpaikkatapaturmiksi. Suomessa sattuu vuosittain noin 120 000 työtapaturmaa, joista työmatkatapaturmia on noin 16 000\. Kuolemaan näistä johtaa noin 40. Eniten työtapaturmia sattuu rakennus- ja metallialoilla. Vuonna 2011 Suomessa sattui palkansaajille 108 648 työpaikkatapaturmaa ja 22 723 työmatkatapaturmaa. Yrittäjien vapaaehtoisesta työtapaturmavakuutuksesta korvattiin yrittäjille 6 275 työpaikkatapaturmaa ja 618 työmatkatapaturmaa. Vuonna 2010 Suomessa kuoli työpaikkatapaturmissa 33 palkansaajaa ja työmatkatapaturmissa 18. Vapaaehtoisen työtapaturmavakuutuksen ottaneista yrittäjistä tapaturmissa kuoli neljä. ==Työmatkatapaturma== Joka vuosi kymmeniä tuhansia suomalaisia liukastuu talvella. VTT on arvioinut, että liukastumisiin liittyvistä sairaanhoidon kustannuksista, sairauslomapäivistä ja hyvinvoinnin menetyksistä aiheutuu jopa 2,4 miljardin euron kustannukset. Liukkaimpina päivinä, jolloin jään päälle on satanut lunta tai vettä, työmatkatapaturmia sattuu satakertaisesti verrattuna tavalliseen kesäpäivään. == Työpaikkatapaturma == Vuonna 2018 Suomessa tapahtui 102 275 työpaikkatapaturmaa. Eniten niitä tapahtui rakennus-, korjaus ja valmistustyöntekijöille. Yleisimmin tapaturmassa vahingoittui henkilön yläraaja, ja tapaturma liittyi henkilön putoamiseen, hyppäämiseen, kaatumiseen tai liukastumiseen. ==Katso myös== * Ammattitauti ==Lähteet== *TTY Työturvallisuuden verkkokurssi - Työtapaturmat ===Viitteet=== == Aiheesta muualla == Luokka:Tapaturmat Luokka:Työturvallisuus
YH Kodit

YH Kodit Oy on Tampereella ja Turussa toimiva konserni, jonka pääliiketoimintoja ovat rakennuttaminen ja asuinkiinteistöjen omistaminen sekä hallinnointi. Konserni toimii Pirkanmaan ja Varsinais-Suomen alueella. Konsernin omistajia ovat pirkanmaalaiset ja varsinaissuomalaiset kaupungit, kunnat ja säätiöt sekä eläkeyhtiöt. Konsernin liikevaihto oli vuonna 2020 noin 97,5 miljoonaa euroa ja liikevoitto 33,2 prosenttia liikevaihdosta. Yhtiön palveluksessa on noin 50 henkilöä. Toimitusjohtajana on 6. joulukuuta 2012 alkaen toiminut Janne Tuominen Nimitysuutisia 2012. Suomenyritysrekisteri.. ==Historia== Yhtiö on ollut osa YH-Yhtymä konsernia, joka jakautui kahdeksi erilliseksi konserniksi vuonna 2005. YH Kodit Oy on käynyt historiansa aikana läpi monia muutosvaiheita Pirkanmaan ja Varsinais-Suomen kasvukeskuksissa. Pirkanmaan ja Varsinais-Suomen yhtiöt fuusioitiin vuonna 2007 nimellä YH Länsi Oy. Nimi vaihtui kesäkuussa 2012 muotoon YH Kodit Oy. Nimenmuutoksella haluttiin kertoa paremmin yrityksen toiminnasta. Nimen kirjainyhdistelmä YH viittaa yleishyödyllisyyteen. ==Asuntotuotanto ja kiinteistöomistus== YH Kodit on keskittynyt rakennuttamiseen ja vuokra- sekä asumisoikeusasuntojen omistamiseen ja hallinnointiin. Yhtiö rakennuttaa vuosittain 400–600 uutta asuntoa ja yhtiön omistuksessa oli vuonna 2020 noin 8 000 asuntoa. ==Lähteet== * YH Kodit Oy -kotisivut, viitattu 22.1.2013. === Viitteet === Luokka:Suomalaiset rakennuttajat Luokka:Suomalaiset kiinteistöomistajat Luokka:Rakentamisen tuotemerkit
Toivo Vuorinen

Olavi Oskari Toivo (Topi) Vuorinen (3. syyskuuta 1918 Vaasa – 28. helmikuuta 2015 EspooKuolinilmoitus Helsingin Sanomat 15.3.2015 s. C30) oli suomalainen kirjailija. Hän käytti nimimerkkejä Topi Tuisku ja Osmo Pata. Vuorinen kirjoitti novelleja eri lukemistolehtiin nimimerkillä Topi Tuisku. Hän kirjoitti tällä nimellä myös vuonna 1970 ilmestyneen agenttiromaanin Kolauta kohtuullisesti, jossa päähenkilöt agentit Mikko Sirkkula ja Max Want etsivät salaisia rakettisuunnitelmia. == Teoksia == * Sannan suudelma : tarina tytöstä, Hissi-Villestä ja insinööristä. Kirjamylly, Helsinki 1948 (nimimerkillä Osmo Pata) * Kolauta kohtuullisesti : agenttiromaani. Iltakirjat, Helsinki 1970 (nimimerkillä Topi Tuisku) * Petturien perässä: Poikien seikkailukirjasto n:o 113. Otava. Esan kirjapaino Oy. Lahti 1948 ==Katso myös== * Topi Vuorinen. Jarmo Hakalan blogi. == Lähteet == * Suomen kirjailijat tietokanta (käyttäjätunnuksella). * Juri Nummelinin Pulpetti-blogi 4.11.2005: Osmo Pata * Juri Nummelinin Pulpetti-blogi 3.1.2006: Finnish spy novel ===Viitteet=== Luokka:Suomalaiset kirjailijat Luokka:Vuonna 1918 syntyneet Luokka:Vuonna 2015 kuolleet
Ernest Duchesne

Ernest Duchesne (30. toukokuuta 1874 – 12. huhtikuuta 1912) oli ranskalainen lääkäri, joka havaitsi ensimmäisenä tiettyjen homeiden kyvyn tappaa bakteereita. Hän teki havaintonsa yli 30 vuotta ennen kuin Alexander Fleming löysi penisilliinin antibioottiset vaikutukset. Duchesne syntyi Pariisissa vuonna 1874 ja aloitti opiskelut vuonna 1894 Lyonissa sijaitsevassa L'Ecole du Service de Santé Militaire de Lyon -akatemiassa. Hän ryhtyi tutkimustyöhön professori Agrégé Gabriel Roux'n alaisena, ja teki vuonna 1896 merkittävän löydöksensä Escherichia coli -bakteerin ja Penicillium glaucum -homeen välisestä vaikutuksesta. Duchesne sai vuonna 1897, vasta 23-vuotiaana, valmiiksi väitöskirjansa samasta aiheesta. Hän osoitti, että E. coli- ja P. glaucum -mikrobeja sisältävässä viljelmässä home pystyi täysin poistamaan bakteerikasvun. Lisäksi hän istutti eläimiin tappavan määrän lavantautia aiheuttavaa mikrobia ja osoitti, että eläimet eivät sairastuneet lavantautiin, jos niihin oli samalla istutettu Penicillium glaucum -hometta. Duchesne joutui jättämään tutkimustyön kesken sotilasuransa takia. Hän meni vuonna 1901 naimisiin Rosa Lassalas'n kanssa, joka kuitenkin menehtyi kaksi vuotta häiden jälkeen. Vuonna 1904 Duchesne sairastui keuhkotautiin ja joutui kolme vuotta myöhemmin jättämään armeijan. Hänet lähetettiin parantolaan Amélie les Bains'iin, jossa hän kuoli vuonna 1912 ollessaan 37-vuotias. Hänet on haudattu Cannesiin Cimetière du Grand Jas -hautausmaalle. ==Julkaisut== *Contribution à l’étude de la concurrence vitale chez les micro-organismes: antagonisme entre les moisissures et les microbes (1897, väitöskirja) ==Lähteet== Luokka:Ranskalaiset lääkärit Luokka:Ranskalaiset tieteilijät Luokka:Vuonna 1874 syntyneet Luokka:Vuonna 1912 kuolleet
Skimboarding

Skimboarding tai skimmaus suom. liirtolautailu on lautailun muoto, jossa liu'utaan laudalla märän hiekan tai matalan vesikerroksen päällä. Skimboardingissa yhdistyvät lainelautailu ja rullalautailu. Laji perustuu vesiliirtoon. Riittävällä vauhdilla ja laudan sopivalla kaarevuudella (engl. Rocker) vesi muodostaa laudan ja hiekan väliin lähes kitkattoman vesipatjan, joka mahdollistaa laudan liirron. == Tekniikka == Skimboardingissa otetaan vauhtia juoksemalla lauta kädessä ja hypätään laudalle vetäytyvän aallon päälle, kun rannalla on parin sentin vesikerros. Vesiliirrossa liu’utaan rannan myötäisesti tai seuraavaa aaltoa kohti jopa 30 metriä ja tehdään rullalautailun pohjalta kehitettyjä temppuja. Syvemmässä vedessä skimmaus ei onnistu. Skimmaukseen sopii loiva hiekkaranta, sillä liian jyrkässä rannassa vesi pakenee liian nopeasti ja kiviset rannat rikkovat laudan. Suomessa on skimmaukseen soveltuvia paikkoja, esimerkiksi Hailuodon rannat Oulun edustalla, Yyteri, Kalajoki, sekä Kallvikin ranta Helsingissä. Lajista on kehittynyt myös sisämaahan muokattu versio inland skimboarding tai flatland skimboarding eli sisämaan skimboardaus, jossa aaltoja ei tarvita. Sisämaan skimboardauksessa rullalutailun pohjalta kehitettyjä temppuja tehdään rullalautailusta tuttuihin elementteihin kuten reileihin ja bokseihin, jotka on asetettu matalaan veteen. == Välineet == Skimboardauksessa käytetään hieman bodyboardin tai wakeboardinglaudan tapaista lautaa. Liirtolauta on reilun metrin pituinen ja 40–60 cm leveä, kauttaaltaan taivutettu ja noin 1–2 cm:n paksuinen. Skimboard laudat voidaan karkeasti jakaa kahden eri ryhmään käyttötarkoituksen mukaan. On olemassa aaltoihin tarkoittettuja surffilautaa rakenteeltan muistuttavia vaahtoyhdinlautoja, sekä sisämaan skimboardaukseen (inland skimboarding) tarkoitettuja enemmän rullalaudan rakennetta muistuttavia puuviilurakenteisia lautoja. Vaahtoyhdinlaudat ovat lähtökohtaisesti kevyempiä ja mahdollistavat aallon kaappaamisen, kun taas puiset laudat kestävät rullalautaobstaakkeleita muistuttaviin elementteihin tehtäviä tehtäviä temppuja ja liukuja. Suomessa on yksi skimboardeja valmistava yritys Uitto Nordic Board Company, joka aloitti toimintansa 2013. ==Lähteet== == Aiheesta muualla == Luokka:Lainelautailu
Pohjoissilta

Pohjoissilta (), tunnetaan Intelin laitteistoissa myös nimellä Memory Controller Hub eli MCH, on historiallisesti toinen henkilökohtaisen tietokoneen emolevyn piirisarjan kahdesta päämikropiiristä. Pohjoissilta kytkee toisiinsa tietokoneen suorittimen, keskusmuistin sekä AGP-väylän tai PCI Express -väylän eli osat, joiden välillä tiedon pitää liikkua verrattaen nopeasti. Pohjoissiltapiirin tärkein tehtävä on toimia muistiohjaimena keskusmuistille koneissa, joissa suoritin ei sisällä DRAM-muistiohjainta. Tällöin pohjoissiltapiirin tyyppi myös määrittää sen, minkä tyyppistä ja kuinka paljon keskusmuistia koneeseen voidaan asentaa. Suorittimen ja pohjoissillan välinen väylä on suoritinväylä (, FSB). Pohjoissiltapiiri saattoi sisältää myös integroidun näytönohjaimen. Ensimmäisen tällaisen piirisarjan kehitti Silicon Integrated Systems Intel-suorittimeen perustuville tietokoneille (SiS6204) 1995. 2000-luvun ensimmäisellä vuosikymmenellä lähes 90 % PC-koneista sisälsi integroidun grafiikan. Intel siirsi vuonna 2010 integroidun näytönohjaimen emolevyltä suorittimelle ja myös AMD teki tämän Llano-suorittimessa 2011. Nvidia luopui integroidun näytönohjaimen sisältävän nForce-piirisarjan valmistuksesta 2012, jolloin enää vain AMD, Intel ja taiwanilainen Via Technologies tekivät integroituja näytönohjaimia. x86- ja x86-64-arkkitehtuureissa erillisen pohjoissiltapiirin toiminnallisuus on sisällytetty suorittimelle vuodesta 2008 lähtien. Integroidun muistiohjaimen kanssa pohjoissilta on vain silta suorittimen ja grafiikkaväylän kanssa (AGP tai PCI Express). Aiemmin muistiohjain on ollut integroituna muun muassa DEC Alpha- ja PA-RISC-suorittimissa, jolloin erillistä pohjoissiltaa ei ole tarvittu. Integroidun muistiohjaimen ja suorittimelle sisällytetyn grafiikan kanssa emolevyn piirisarja koostuu vain yhdestä piiristä, joka vastaa entistä eteläsiltaa. == Lähteet == == Aiheesta muualla == Luokka:Piirisarjat
Himmelachtungperkele

Himmelachtungperkele on Klamydian vuonna 1995 julkaistu livealbumi. Levy on äänitetty Saksassa Mülheimissä Die Lokalmatadore-yhtyeen kanssa 23. syyskuuta 1994. == Kappaleet == # Oodi Hietskulle # Vartiotoimistoon # Pyöräilymuistoja # Oman onnen mies # Lappuliisa # Knocking at your door # Viidakkolaulu # Sauna # Warum sagst du bäh? # Missä on Marko? # Lauantaina # Ich möchte Fotze # Ei sen kummempaa # Hassut Esineet # Plits Koveri # Ruottalainen oopperalaulaja # Latomeri Bonus: Huono-Ep # Sauna # Pullon henki # Munkki # Hei hei hei # Sininen ja valkoinen # Joiku 2 Luokka:Klamydian albumit Luokka:Vuoden 1994 albumit
Karuimmat rakkauslaulut

Karuimmat rakkauslaulut on 2. Maanantai -yhtyeen vuonna 1994 julkaistu debyyttialbumi. Albumin julkaisi PolyGram Finland. Kappaleet ”Mixet tahdo olla munkaa”, ”Emmä oikein tiijä”, ”Oot mulle juttu uus” ja ”Sä et tykkää musta enää” julkaistiin myös erillisinä singlejulkaisuina. ==Kappaleet== # # # # # # # # # # # # ==Lähteet== Luokka:Vuoden 1994 esikoisalbumit Luokka:2. Maanantain albumit
Stewart Houston

Stewart Houston (s. 20. elokuuta 1949) on skotlantilainen jalkapallovalmentaja ja entinen puolustaja. ==Ura pelaajana== Rangersin juniorikoulussa kannuksensa hankkinut Houston aloitti ammattilaisuransa Chelseassa 1967. Hän edusti 19 vuotta kestäneellä peliurallaan myös Brentford FC:tä, Manchester Unitedia, Sheffield Unitedia ja Colchester Unitedia. Parhaiten Houston muistetaan ManU- vuosiltaan 1973–1980, jolloin hän pelasi 250 ottelua seuran paidassa. Skotlannin maajoukkueessa Houston pelasi uransa aikana vain yhden maaottelun. Hän lopetti peliuransa vuonna 1986. ===Meriitit pelaajana=== * FA Cup: 1970, 1977 * Englannin 2.divisioona: 1975 * UEFA Cup-voittajien Cup: 1971 ==Ura valmentajana== Houston aloitti valmennusuransa George Grahamin apulaisvalmentajana Arsenalissa 1990–1995. Hän nousi Tykkimiesten päävalmentajaksi helmikuussa 1995 Grahamin potkujen jälkeen ja luotsasi seuraa kauden loppuun saakka. Houston johdatti Arsenalin Cup-voittajien Cupin finaaliin, jossa Real Zaragoza vei kuitenkin voiton Nayimin jatkoaikamaalilla. Bruce Riochin tultua Arsenalin peräsimeen kesällä 1995 Houston jatkoi seuran apuvalmentajana. Rioch sai potkut juuri ennen kauden 1996–97 alkua ja Houston nousi jälleen päävalmentajaksi. Houstonin piti toimia päävalmentajan syyskuun loppuun saakka, jolloin Arsène Wenger tulisi seuraan. Houston kuitenkin erosi syyskuun puolivälissä ja siirtyi Queens Park Rangersin päävalmentajaksi. Houstonin johdolla QPR:n piti palata nopeasti takaisin valioliigaan. Joukkue ei kuitenkaan menestynyt toivotulla tavalla ja seura jäi 1.divisioonassa yhdeksänneksi kaudella 1996–97. Houston sai kuitenkin jatkaa tehtävässään, mutta potkut olivat edessä marraskuussa 1997, kun QPR oli vajonnut divisioonan putoamiskamppailuun. Houston palasi valmennustehtäviin 1998 ja toimi George Grahamin apulaisvalmentajana Tottenham Hotspurissa maaliskuuhun 2001 saakka. ===Meriitit valmentajana=== * Cup-voittajien Cupin hopeaa: 1995 Luokka:Skotlantilaiset jalkapallovalmentajat Luokka:Skotlantilaiset jalkapalloilijat Luokka:Vuonna 1949 syntyneet Luokka:Elävät henkilöt
Tšekkoslovakian jääkiekkoliiga

Tšekkoslovakian liiga () oli Tšekkoslovakiassa vuosina 1930–1993 pelattu jääkiekkosarja. Tšekkoslovakian hajottua sarjakin jakautui Slovakian Extraligaksi ja Tšekin Extraligaksi. ==Mestarit== * 1993 Sparta Praha * 1992 Trenčín * 1991 Jihlava * 1990 Sparta Praha * 1989 Pardubice * 1988 Košice * 1987 Pardubice * 1986 Košice * 1985 Jihlava * 1984 Jihlava * 1983 Jihlava * 1982 Jihlava * 1981 Vítkovice * 1980 Kladno * 1979 Slovan Bratislava * 1978 Kladno * 1977 Kladno * 1976 Kladno * 1975 Kladno * 1974 Jihlava * 1973 Pardubice * 1972 Jihlava * 1971 Jihlava * 1970 Jihlava * 1969 Jihlava * 1968 Jihlava * 1967 Jihlava * 1966 Brno * 1965 Brno * 1964 Brno * 1963 Brno * 1962 Brno * 1961 Brno * 1960 Brno * 1959 Kladno * 1958 Brno * 1957 Brno * 1956 Brno * 1955 Brno * 1954 Spartak Sokolovo Praha * 1953 Spartak Sokolovo Praha * 1952 Vítkovice * 1951 Budejovice * 1950 ATK Praha * 1949 LTC Praha * 1948 LTC Praha * 1947 LTC Praha * 1946 LTC Praha * 1944 LTC Praha * 1943 LTC Praha * 1942 LTC Praha * 1941 CLTK Praha * 1940 LTC Praha * 1939 LTC Praha * 1938 LTC Praha * 1937 LTC Praha * 1936 LTC Praha * 1935 LTC Praha * 1934 LTC Praha * 1933 LTC Praha * 1932 LTC Praha * 1931 LTC Praha Luokka:Entiset jääkiekkosarjat Luokka:Tšekkoslovakian jääkiekko
Thomas Gibson

Thomas Gibson (s. 3. heinäkuuta 1962 Charleston, Etelä-Carolina) on yhdysvaltalainen näyttelijä. == Ura == Gibson on tullut tunnetuksi etenkin televisionäyttelijänä. Vuosina 1994–1997 hän näytteli Dr. Danny Nylandia sairaalasarjassa Chicagon lääkärit. Vuosina 1997–2002 hän näytteli sitcomissa Dharma ja Greg Gregory Clifford Montgomeryä. Nykyään hän näyttelee rikossarjassa Criminal Minds – FBI-tutkijat, jota on esitetty vuodesta 2005 lähtien. == Yksityiselämä == Thomas Gibson on ollut naimisissa Cristina Gibsonin kanssa vuodesta 1993 lähtien. Pariskunnalla on kolme lasta: vuosina 1999 ja 2002 syntyneet pojat sekä vuonna 2004 syntynyt tytär. == Aiheesta muualla == * * Thomas Gibson Bio at CBS – Criminal Mind. * Thomas Gibson tv.comissa . * Thomas Gibson NNDB:ssä. Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
Manfred Germar

Manfred Germar (s. 10. maaliskuuta 1935 Köln) on saksalainen entinen pikajuoksija. Germar oli mukana voittamassa Melbournen olympialaisista 1956 4 × 100 metrin viestipronssia Lothar Knörzerin, Leonhard Pohlin ja Heinz Füttererin kanssa. Vuoden 1958 EM-kilpailuista hän voitti kolme mitalia: kultaa 200 metriltä ja pikaviestistä sekä hopeaa 100 metriltä. Germar voitti universiadeissa kultaa 200 metrillä Pariisissa 1957. ==Lähteet== Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1935 syntyneet Luokka:Elävät henkilöt
Finnegans Wake

Finnegans Wake on James Joycen viimeinen romaani, ja se julkaistiin 1939. Joyce kirjoitti romaaniaan 17 vuotta, ja työtä vaikeutti näön heikkeneminen. Yli 600-sivuisessa romaanissa on kehämäinen rakenne: sen alkulause on romaanin päättävän virkkeen jälkimmäinen lause. Se heijastelee Joycen kehämäistä historiankäsitystä, johon hän oli saanut idean italialaiselta filosofilta Giambattista Vicolta (1668–1744).Litencyc.com Finnegans Wake on Joycen kokeellisin työ. Hän käyttää romaanissa yli 60:tä kieltä, ja kieli saattaa vaihtua saman sanankin sisällä. Romaanin kieli sisältää lukuisia sanauudennoksia ja sanataskuja, ja Joyce oli ottanut vaikutteita muun muassa Lewis Carrollin runosta "Pekoraali"Tigges, Wim: Explorations in the Field of Nonsense, s. 20. Rodopi, 1987. ISBN 90-6203-699-6 sekä irlantilaisesta ja norjalaisesta tarustosta. Romaanin juoni perustuu uneen, henkilöhahmot yhtyvät ja jakautuvat, eikä kirjassa ole selvää tila- ja aikakäsitystä.Ignorancedenied.com Penguin Booksin vuoden 1999 painoksen esipuheessa John Bishop kuvaa romaania: "Ei ole yksimielisyyttä, mistä Finnegans Wake kertoo vai 'kertooko' se mistään tai onko se edes 'luettavissa' missään sanan tavanomaisessa merkityksessä".Finnegans Wake, Penguin Books 1999. "There is no agreement as to what Finnegans Wake is about, whether or not it is 'about' anything, or even whether it is, in any ordinary sense of the word, 'readable'." Samuel Beckett on sanonut, että Finnegans Wake ei ole romaani jostain vaan tuo jokin itse eikä sitä voi lukea vaan se pitää katsella ja kuunnella.Sheila Omalley Romaanista on kuitenkin tehty vuonna 1966 Yhdysvalloissa pitkä elokuva Passages from James Joyce's Finnegans Wake, jonka on ohjannut Mary Ellen ButeTreasures from the Yale Film Archive. ==Lähteet== == Kirjallisuutta == * Luokka:Irlantilaiset romaanit Luokka:Vuoden 1939 kirjat Luokka:James Joycen teokset
Chicagon lääkärit

Chicagon lääkärit () oli vuosina 1994–2000 esitetty sairaalasarja. Sarja kertoo sairaalasta nimeltä Chicago Hope ja sen henkilökunnasta. Sarjan on luonut David E. Kelley. Yhdysvalloissa sarjaa esitettiin CBS:llä. Sarjan näyttelijäkaarti vaihtui kovasti kuuden vuoden aikana. == Näyttelijöitä == Lähde: == Lähteet == Luokka:1990-luvun yhdysvaltalaiset draamasarjat Luokka:2000-vuosikymmenen yhdysvaltalaiset draamasarjat Luokka:Yhdysvaltalaiset sairaalasarjat Luokka:Primetime Emmy -palkitut ohjelmat Luokka:CBS:n televisio-ohjelmat
Stefan Nimke

Stefan Nimke (s. 1. maaliskuuta 1978 Hagenow, Mecklenburg-Etu-Pommeri) on saksalainen ratapyöräilijä, olympiavoittaja ja maailmanmestari. Nimke saavutti ensimmäisen arvokisamitalinsa Perthin MM-kilpailuissa 1997, mistä hän sai 1 kilometrin aika-ajon pronssia. Seuraavissa MM-kilpailuissa 1998 Bordeaux'ssa hän saavutti joukkuesprintin pronssia. Seuraavan kauden MM-kilpailuissa Berliinissä hän sijoittui pronssille aika-ajossa ja joukkuesprintissä. Sydneyn olympialaisissa 2000 hän saavutti hopeaa aika-ajossa. Vuonna 2001 hän voitti Euroopan-mestaruuden joukkuesprintissä. MM-kilpailuissa 2003 hän saavutti uransa ensimmäisen maailmanmestaruuden voittamalla kultaa aika-ajosta. Seuraavan vuoden Ateenan olympialaisissa hän saavutti uransa toistaiseksi ainoan olympiavoiton voittamalla joukkuesprintin kultaa Jens Fiedlerin ja René Wolffin kanssa. Samoissa kisoissa hän sijoittui kilometrin aika-ajossa pronssille. Seuraavien vuosien MM-kilpailuissa, 2005 Los Angelesissa ja 2006 Bordeaux'ssa, hän saavutti arvokisamitalit sijoituttuaan pronssille vuonna 2005 joukkuesprintissä ja vuonna 2006 henkilökohtaisessa sprintissä. Palman MM-kilpailuissa 2007 hän sai pronssia joukkuesprintissä. Pekingin olympialaisissa Nimke saavutti pronssia joukkuesprintissä Rene Endersin ja Maximilian Levyn kanssa. MM-kilpailuissa 2009 hän saavutti uransa toisen maailmanmestaruuden voittamalla kultaa aika-ajosta. Samoissa kisoissa hän saavutti pronssia joukkuesprintissä. Ballerupin MM-kilpailuissa 2010 hän voitti kultaa joukkuesprintissä. Hän voitti samana vuonna myös joukkuesprintin Euroopan-mestaruuden. Apeldoornin MM-kilpailuissa 2011 hän sai kultaa kilometrin aika-ajossa ja Ranskan hylkäyksen jälkeen myös joukkuesprintissä. Hän voitti 2011 myös joukkuesprintin Euroopan-mestaruuden. Melbournen MM- kilpailuissa 2012 hän voitti kilometrin aika-ajon. == Lähteet == ==Aiheesta muualla== * Kotisivut Luokka:Saksalaiset ratapyöräilijät Luokka:Saksalaiset olympiavoittajat Luokka:Vuonna 1978 syntyneet Luokka:Elävät henkilöt
Dog Fashion Disco

thumb|Dog Fashion Disco Dog Fashion Disco on yhdysvaltalainen metallia soittava yhtye. DFD:n musiikkia on muun muassa Adrenaline Crew:in DVD:llä. == Kokoonpano == * Todd Smith — laulu (1995–2007, 2013–) * Jasan Stepp — kitara (2003–2007, 2013–) * Brian "Wendy" White — basso (2003–2007, 2013–present) * Tim Swanson — koskettimet (2006; 2013–) * John Ensminger — rummut (1995–2003; 2006–2007, 2013–) * Matt Rippetoe — saksofoni ja Puupuhallin (2013–) == Studioalbumit == * Erotic Massage (1997) * Experiments in Alchemy (1998) * The Embyro's in Bloom (1998) * Anarchists of Good Taste (2001) * Commited to a Bright Future (2003) * Adultery (2006) * Sweet Nothings (2014) * Ad Nauseam (2015) * Erotic Massage Redux (2017) * Anarchists of Good Taste – 2018 (2018) * Committed to a Bright Future 2019 (2019) * Tres Pendejos (2019) * Cult Classic (2022) Luokka:Yhdysvaltalaiset metalliyhtyeet
Pöytätennis kesäolympialaisissa 1988

Pöytätennis oli Soulin 1988 olympialaisissa ensi kertaa mukana olympiaohjelmassa. Pöytätenniksessä kilpailtiin neljässä kilpailutapahtumassa - sekä miehillä että naisilla oli ohjelmassa kaksinpeli ja nelinpeli. Kiina oli mitalitaulukon paras maa viidellä mitalillaan, joista kaksi oli kultaisia, kaksi hopeisia ja yksi pronssinen. == Mitalistit == Laji Kultaa Hopeaa Pronssia Miesten kaksinpeli Yoo Nam-Kyu Kim Ki-taik Erik Lindh Miesten nelinpeli Chen Longcan & Wei Qingguand Ilija Lupulesku & Zoran Primorac An Jae-hyung & Yoo Nam-Kyu Naisten kaksinpeli Chen Jing Li Huifen Jiao Zhimin Naisten nelinpeli Hyun Jung-hwa & Yang Young-ja Chen Jing & Jiao Zhimin Jasna Fazlić & Gordana Perkučin == Mitalitaulukko == Sijoitus Maa Kultaa Hopeaa Pronssia Yhteensä 1 2 2 1 5 2 2 1 1 4 3 1 1 2 4 1 1 == Lähteet == *
Jusa Peltoniemi

Jusa Peltoniemi (s. 30. lokakuuta 1973 Kokkola) on suomalainen kirjailija, koulutukseltaan teatteritaiteen maisteri. Tällä hetkellä hän asuu Fiskarsissa perheensä kanssa. Peltoniemen tuotantoon kuuluu runojen ja romaanien ohella useita näytelmiä, kuunnelmia ja käännöksiä. Hän on toiminut myös opettajana Turun yliopiston luovan kirjoittamisen oppiaineessa ja Teatterikorkeakoulun draaman ja dramaturgian lehtorina. == Teokset == * * * * * * * * * * * * == Palkinnot == * Runeberg-palkintoehdokas (1995) * Keskipohjalaisen näytelmäkilpailun ensimmäinen palkinto (1998) * Finlandia-ehdokas (2000) * Piikki-palkinto (2002) == Lähteet == == Aiheesta muualla == * Jusa Peltoniemi WSOY:n sivuilla * Jusa Peltoniemi Lukukeskuksen sivuilla * Jusa Peltoniemi: Keskeinen TALVI-sanasto * Jusa Peltoniemi esittää Runoraati-ohjelmassa runon Laivanhylky ei ole. . . Luokka:Suomalaiset kirjailijat Luokka:Suomalaiset runoilijat Luokka:Suomalaiset näytelmäkirjailijat Luokka:Vuonna 1973 syntyneet Luokka:Elävät henkilöt
Pozuelo de Alarcón

Pozuelo de Alarcón on kaupunki Espanjassa. Se sijaitsee aivan maan pääkaupungin Madridin vieressä Madridin maakunnassa. Kunnassa on asukkaita lähes 85 000 (2016).. Pozuelo de Alarcónin pinta-ala on 43,2 km². Madridin lisäksi kunnan rajanaapureita ovat Boadilla del Monte ja Majadahonda. Yli tuhannen asukkaan paikkakunnista Pozuelo de Alarcónin asukkailla oli Espanjan korkeimmat verotettavat bruttotulot asukasta kohti vuonna 2015: keskimäärin 69 136 euroa. Pozuelo de Alarcónissa, kuten eräissä muissakin Madridin lähistön kunnissa, asuu madridilaisten suuryritysten johtajia, menestyneitä yrittäjiä ja suuri joukko kuuluisuuksia. Vuoden 2014 tilaston mukaan Pozuelo de Alarcónin kotitaloudet olivat Espanjan suurituloisimmat: 73 014 euroa vuodessa kotitaloutta kohti. Palveluala työllisti 95,7 %. Vuonna 2016 kaupungin työttömyysaste oli 8 %, mikä oli Espanjan alhaisin.http://economia.elpais.com/economia/2017/06/20/actualidad/1497956070_068173.html == Koulutus == Osa yhdestä maailman vanhimmasta yliopistosta eli madridlaisesta Complutense-yliopistosta sijaitsee Pozuelo de Alarcónissa Somosaguasin kaupunginosassa. == Urheilu == Pozuelo de Alarcónissa pääsarjapalloilua on voinut nähdä rugbyssa. Paikallinen joukkue C.R.C. Madrid on nimittäin pelannut Espanjan pääsarjassa Division de Honor Españolassa. == Ystävyyskaupungit == * Issy-les-Moulineaux (1990) * Poznań (1992) * Recanati (2003) * Xicheng (2006) == Kuvia == Tiedosto:Pozuelo de Alarcón - Ayuntamiento 1.JPG|Kaupungintalo Tiedosto:Pozuelo de Alarcón - Iglesia Santa María de Caná 28.JPG|Iglesia Santa María de Caná Tiedosto:Santuario de Nuestra Señora de Schoenstatt (Pozuelo de Alarcón).jpg|Santuario de Nuestra Señora de Schoenstatt Tiedosto:Biblioteca Miguel de Cervantes (Pozuelo de Alarcón).jpg|Biblioteca Miguel de Cervantes Tiedosto:Parque de las Minas (Pozuelo de Alarcón).jpg|Parque de las Minas Tiedosto:Pozuelo de Alarcon-Av Europa Side walk.jpg|Avenida Europa Tiedosto:Fuente en Pozuelo de Alarcón.jpg == Lähteet == == Aiheesta muualla == *Pozuelo de Alarcónin kunnan kotisivut Luokka:Madridin itsehallintoalueen kaupungit
Attera Totus Sanctus

Attera Totus Sanctus () on ruotsalaisen black metal -yhtye Dark Funeralin vuonna 2005 julkaistu neljäs studioalbumi. == Kappaleet == #King Antichrist - 4:39 #666 Voices Inside - 4:38 #Attera Totus Sanctus - 5:37 #Godhate - 5:06 #Atrum Regina - 5:33 #Angel Flesh Impaled - 5:53 #Feed on the Mortals - 5:41 #Final Ritual - 5:44 == Albumilla esiintyvät muusikot == *Lord Ahriman - kitara *Emperor Magus Caligula - laulu *Matte Modin - rummut *Chaq Mol - kitara *Gustaf Hielm - basso (vierailevana muusikkona) == Arvostelut == * Kaaoszine: 6/10 * Soundi: == Lähteet == == Aiheesta muualla == * * Luokka:Vuoden 2005 albumit Luokka:Dark Funeralin albumit
Zoltán Kovács

Zoltán Kovács (s. 2. tammikuuta 1964) on unkarilainen pistooliampuja. Zoltán Kovács on voittanut urallaan olympialaisissa pronssia 25 m olympiapistoolilla Soulissa 1988. Lisäksi hän on voittanut MM-kilpailuista kaksi joukkuehopeaa samassa lajissa Suhlista 1986 ja Moskovasta 1990. ==Lähteet== *Profiili databaseOlympics.comissa *ISSF:n tietokanta Luokka:Unkarilaiset ampujat Luokka:Unkarilaiset olympiamitalistit Luokka:Vuonna 1964 syntyneet Luokka:Elävät henkilöt
Bolt (vuoden 2008 elokuva)

Bolt on Disney-yhtiön tietokoneanimoitu elokuva, joka sai ensi-iltansa 26. marraskuuta 2008. Se on Disneyn 48. animaatioelokuva. Tarina kertoo Boltista, valkoisesta koirasta. Alkuperäisinä ääninäyttelijöinä esiintyvät John Travolta, Miley Cyrus ja Susie Essman. Bolt-elokuvaa esitettiin kolmiulotteisena (3D) niissä teattereissa, jotka sitä tukevat. Elokuvan pohjalta on tehty myös Bolt-videopeli muun muassa PlayStation 2:lle. == Tuotanto == Elokuvan nimeksi piti aluksi tulla "American Dog", ja elokuvan käsikirjoituksesta ja ohjauksesta vastasi muun muassa Lilo & Stitchin ohjannut Chris Sanders. Sanders kuitenkin lähti projektista ja hänen tilalleen tulivat Chris Williams ja Byron Howard. Elokuvan alkuperäinen juoni kertoi koirasta nimeltä Henry, joka on kuuluisa televisiotähti. ==Juoni== Bolt-koira on televisiosarjan supertähti, jolle elämä on yhtä seikkailua: yhä uudelleen Bolt pelastaa emäntänsä Pennyn. Koira kuitenkin luulee sarjan olevan totta ja omistavansa oikeasti supervoimia. Kun Bolt päätyy New Yorkin kaduille, se tapaa Missu-kissan ja Raivo-hamsterin. Ystäviensä kanssa Bolt aloittaa matkan kohti kotia, Hollywoodia, etsimään Pennyä. Matkan aikana Bolt alkaa ymmärtää, ettei sillä olekaan supervoimia. Missu auttaa Boltia ymmärtämään, että koiran supervoimat piilevät omistajan rakastamisessa. == Suomenkieliset äänet == == Lähteet == Luokka:Disneyn animaatioelokuvat Luokka:Vuoden 2008 yhdysvaltalaiset elokuvat Luokka:Elokuvat koirista Luokka:3D-elokuvat Luokka:Seulonnan keskeiset artikkelit